कोड ऑफ कंडक्ट का फायदा ले रहा पावरकॉम, 35 कनेक्शन काटे
भास्कर संवाददाता | होशियारपुर/गढ़शंकर/दसूहा
जिलेके सरकारी विभागों पर 50 करोड़ से ज्यादा की उधारी के चलते पंजाब स्टेट कारपोरेशन लिमिटेड ने बुधवार को सरकारी विभागों पर कार्रवाई करते हुए 35 से ज्यादा कनेक्शन काटे। सबसे ज्यादा पब्लिक हैल्थ और सीवरेज बोर्ड के कनैक्शन काटे गए हैं। क्योंकि 50 करोड़ में से 45 करोड़ रुपए का बकाया पब्लिक हैल्थ, सीवरेज बोर्ड के ही हैं। दूसरी और जिन पब्लिक हैल्थ के ट्यूबवैलों के कनैक्शन काटे गए हैं उन गांवों में आने वाले दिनों में पानी की बड़ी किल्लत होने जा रही है। बुधवार को पॉवरकाम ने पंजाब सरकार के कई विभागों को अपनी पॉवर का एहसास करवाते हुए उनकी पॉवर के कनैक्शन काट दिए। पॉवरकाम के एससी हरविंदरजीत सिंह सैनी ने बताया कि जिला में अलग अलग विभागों के 35 से ज्यादा कनैक्शन काटे गए हैं। पॉवरकाम का सरकारी विभागों की और 50 करोड़ से ज्यादा का बकाया है जिसमें सबसे ज्यादा करीब 45 करोड़ पब्लिक हैल्थ सीवरेज बोर्ड का ही हैं। इसके अलावा 2.50 करोड़ के करीब स्वास्थ्य विभाग का है और 25 लाख के करीब जेल विभाग का पेंडिंग है। पर हैरानी की बात है कि आम तौर पर बिल अदा किए जाने के खबरों में रहने वाली पंजाब पुलिस का बकाया मात्र ही है।
तलवाड़ा में विभागों पर 15 करोड़ बकाया
15करोड़ की भरपाई के लिए तलवाड़ा पावरकाम उप-मंडल ने तलवाड़ा सब-तहसीलदार दफ्तर, भम्बोताड़, पल्ली, रजवाल, भवनोर, बटवाड़ा समेत कई गांवों की जल स्कीमों की बिजली काट दी। तहसील आफिस का बकाया अढ़ाई लाख होने पर इसकी भी सप्लाई काट दी। एसडीओ पावरकाम वरुण चड्ढा ने बताया कि कुछ डिस्पेंसरियों की भी बिजली काटी जाएगी। इससे इलाके में पेयजल संकट गहराने के आसार हैं।
अब कोई राजनीतिक दख्ल नहीं
पॉवरकामके एक अधिकारी ने बताया कि हर साल क्लोजिंग के दिनों में कार्रवाई की जाती है पर उन दिनों में राजनीतिक दखल अंदाजी के चलते पॉवरकाम बैकफुट पर जाता है। अब इलेक्शन कोड लगा है। राजनीतिक दखल अंदाजी के बराबर है। एेसे में पॉवरकाम इलेक्शन कोड तक काफी कार्रवाई कर चुका होगा और जिनके कनैक्शन काट दिए गए हैं, उनका कुछ कुछ पैसे देकर ही छुटकारा होगा।
गढ़शंकर में चला पावरकॉम का प्लास
वहीं,दूसरी और गढ़शंकर में भी पॉवरकाम का प्लास गर्म रहा और पुलिस थाना गढ़शंकर, पटवार वर्क स्टेशन, लोक निर्माण विभाग के विश्राम गृह तथा एसडीएम कार्यालय में स्थित सेवा केंद्र गढ़शंकर का बिजली कनैक्शन लाखों रुपए बिजली का बिल देने के कारण काट दिए गए। जिसमें पुलिस थाना गढ़शंकर और लोक निर्माण गृह का विश्राम गृह में तो अंधेरा छा गया तो इन्वर्टर पर काम दोनों जगह चलाया जा रहा है। इसके अलावा वहीं कल सेवा केंद्र तथा पटवार वर्क स्टेशन का काम कल ठप रहने की संभावना बन गई है। एसडीओ दिलबाग राय ने बताया कि पटवार वर्क स्टेशन का एक लाख बीस हजार, पुलिस थाना गढ़शंकर का एक लाख पच्चीस हजार, लोक निर्माण के विश्राम गृह का तीस हजार तथा एसडीएम कार्यालय में स्थित सेवा केंद्र का 51 हजार बिजली का बिल बकाया है। सभी को बार-बार नोटिस दिया गया लेकिन बिल जमा नहीं करवाया तो कनैक्शन काट दिए गए। एसएचओ केवल सिंह से बात की तो उन्होंने कहा कि मैं बाहर हूं तो मुझे पता नहीं है। वहीं, तहसीलदार भुपिंद्र सिंह ने कहा कि मुझे पता नहीं पता करते हैं और बिल जमा करवा दिया जाएगा। उधर, सेवा केंद्र के एडीएम तलविंदर सिंह ने कहा कि अकाउंट की समस्या के कारण बिल नहीं दे सके तो शीध्र ही बिल दे दिया जाएगा। लोक निर्माण के एसडीओ राम सिंह का कहना है कि विश्राम गृह की बिजली चल रही है।
पहले काटा फिर जोड़ा
वहींशाम को दसूहा तहसील का भी कनैक्शन काट दिया गया क्योंकि दसूहा तहसील के भी काफी बकाया काफी पेंडिंग था जब तहसील का कनैक्शन काटा गया तो रेवेन्यू डिपार्टमैंट के अधिकारियों की सांस फूल गई और मिनटों में ही रेवेन्यू डिपार्टमैंट ने पॉवरकाम को यह भरोसा दिया कि एक हफ्ते में ही अदायगी कर दी जाएगी। तब जाकर बिजली बोर्ड ने कनैक्शन दोबारा जोड़ा। वहीं दसूहा इलाके के कई गांव के पब्लिक हैल्थ के ट्यूबवैलों के कनैक्शन काट दिए गए।
hne_Deva bho_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva